Diari Oficial de la Generalitat Valenciana


Sumari del DOGV 8445, del 17-12-2018 (2018/11507)

Convocatòria per a l'alçament d'actes prèvies a l'ocupació de determinades finques afectades pel projecte per a l'execució de la subestació elèctrica 220/20 kV denominada ST Aldaia, al terme municipal d'Aldaia. Expedient ATASCT/2012/121/46 d'expropiació forçosa JUEXPR/2018/4/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8445

Data del DOGV
:   17-12-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/11298


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Convocatòria

Convocatòria per a l'alçament d'actes prèvies a l'ocupació de determinades finques afectades pel projecte per a l'execució de la subestació elèctrica 220/20 kV denominada ST Aldaia, al terme municipal d'Aldaia. Expedient ATASCT/2012/121/46 d'expropiació forçosa JUEXPR/2018/4/46. [2018/11368]  
Resolució del cap del Servei Territorial d'Indústria i Energia de València de la Conselleria d'Economia Sostenible, Sectors Productius, Comerç i Treball, per la qual es convoca l'alçament d'actes prèvies a l'ocupació de determinades finques afectades pel projecte, per a l'execució de la subestació elèctrica 220/20 kV denominada ST Aldaia, titularitat d'Hidrocantábrico Distribución Eléctrica, SAU, en el terme municipal d'Aldaia, província de València.  
Amb data 23 d'octubre de 2017, la Direcció General d'Energia va dictar la resolució per la qual s'atorga autorització administrativa prèvia a Hidrocantábrico Distribución Eléctrica, SA Unipersonal, per a la construcció de la nova subestació transformadora de distribució de tensió nominal 220/20 kV, denominada ST Aldaia, a situar en el terme municipal d'Aldaia, província de València, s'aprova el projecte tècnic d'execució i es declara, en concret, la seua utilitat pública (expedient ATASCT/2012/121/46).  
Aquesta declaració d'utilitat pública, amb la corresponent informació pública prèvia, d'acord amb el que es disposa en els articles 54 i 55 de la Llei 24/2013, de 26 de desembre, del sector elèctric, i l'article 149 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, du implícita la necessitat d'ocupació dels béns i drets afectats i implica la urgent ocupació d'aquests, i els és aplicable el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això el cap del Servei Territorial d'Indústria i Energia, en compliment del que es disposa en l'article 52 de la Llei d'Expropiació Forçosa, ha resolt:  
Convocar els titulars dels béns i drets afectats perquè compareguen en l'ajuntament on radiquen les finques afectades, segons el calendari establit en l'annex d'aquesta resolució, com a punt de reunió per a dur a terme, d'acord amb el procediment que estableix l'article esmentat, l'alçament d'actes prèvies a l'ocupació i, si fora procedent, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i es podrà acompanyar dels seus perits i un notari, si ho estimen oportú, amb les despeses a càrrec seu.  
L'alçament d'actes tindrà lloc el pròxim dia 15 de gener de 2019, a partir de les 09.30 hores, en les dependències de l'Ajuntament d'Aldaia.  
  
L'ordre d'alçament d'actes es comunicarà a cada interessat per mitjà de l'oportuna cèdula de citació, i figurarà la relació de titulars convocats en el tauler d'edictes de l'ajuntament assenyalat i en l'annex incorporat al final d'aquest anunci.  
Cal significar que aquesta publicació es realitza, igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
En l'expedient d'expropiació Hidrocantábrico Distribución Eléctrica, SAU, ostentarà la condició de beneficiària de l'expropiació.  
  
València, 20 de novembre de 2018.- El cap del Servei Territorial d'Indústria i Energia: Antonio Peris Armengot.